laion/Wikipedia-Exotic huggingface dataset:
יחסי מאלי–ספרד

יחסי מאלי–ספרד הם היחסים הדו-צדדיים והדיפלומטיים בין מאלי וספרד. שגרירות ספרד במאלי החלה את פעילותה ביולי 2006, והמשרד לשיתוף פעולה טכני בינואר 2008. חנוכת השגרירות התקיימה ב-26 בינואר 2008, במסגרת סיור ה-MAEC בחמש מדינות אפריקה שמדרום לסהרה. היחסים הדו צדדיים התפתחו במהירות, בהתבסס על חילופי דברים אינטנסיביים ברמה גבוהה. ספרד ומאלי חולקים אינטרסים אסטרטגיים, בין היתר, במאבק בעוני, במאבק בפשע מאורגן ובטרור ובניהול משותף של זרמי הגירה תחת גישה מקיפה ועולמית. כחלק מהמומנטום ההולך וגדל של היחסים הדו-צדדיים, מועצת השרים של מאלי קיבלה את ההחלטה לפתוח את השגרירות במדריד ב-29 ביולי 2009. השגריר של הרפובליקה של מאלי בספרד מונה ב-14 באפריל 2010 הנציגות הדיפלומטית של הרפובליקה של מאלי בספרד נפתחה בראשית שנת 2011, לא רק במטרה לחזק את הקשרים בין מאלי לספרד, אלא גם כדי להבטיח שירות לאזרחי מאלי החיים בספרד. התנודתיות הפוליטית והביטחונית כיום במאלי, כמו גם העובדה שהמדינה נמצאת במצב של סכסוך מלחמה, גורמים לכך שבטווח הקצר המסגרת המשפטית והכלכלית של המדינה אינה המתאימה ביותר לקידום השקעות ספרדיות. עם זאת, במסגרת ההזדמנויות העסקיות הרשויות במאלי הביעו בעבר עניין בפיתוח שיתוף פעולה דו-צדדי במספר תחומים באמצעות השקעות של חברות ספרדיות במגזר הראשוני, תשתיות, בנקאות, טלקומוניקציה ותיירות. ראויה לציון גם העובדה כי חלון הזדמנויות עבור חברות ספרדיות הוא במסגרת מכרזי האיחוד האירופי, במימון EDF או מכשירים אחרים ואשר רלוונטיים במיוחד בתחום התשתיות. מאלי שולבה כמדינה מועדפת לשיתוף פעולה ספרדי בתוכנית השנתית לשיתוף פעולה בינלאומי 2006. בשנת 2007 נחתם הסכם שיתוף פעולה ובשנת 2008 נחתמה הוועדה המשותפת הראשונה והמשרד לשיתוף פעולה טכני נפתח בבמקו. תוכנית המתאר השלישית 2009–2012 איחדה את המחויבות ארוכת הטווח של שיתוף הפעולה הספרדי לפיתוח מאלי כמדינה בקטגוריה הגבוהה ביותר שאושרה באישור תוכנית המתאר הרביעית האחרונה 2013–2016. מאלי מחזיקה בספרד שגרירות במדריד וקונסוליות כבוד בברצלונה סנטה קרוס דה טנריפה. ספרד מחזיקה במאלי שגרירות בבמקו. מדיה וקבצים בנושא יחסי מאלי–ספרד בוויקישיתוף Ficha de Malí Office of Diplomatic Information. Ministry of Foreign Affairs and Cooperation. Section: Diplomatic relations. "Embajada de Malí en España". אורכב מ-המקור ב-2017-03-21. נבדק ב-2019-08-25. Ficha de Malí Office of Diplomatic Information. Ministry of Foreign Affairs and Cooperation. Section: Economic. Ficha de Malí Office of Diplomatic Information. Ministry of Foreign Affairs and Cooperation. Section: Cooperation. Ficha de Malí Office of Diplomatic Information. Ministry of Foreign Affairs and Cooperation. Section: Data of the Spanish Representation.
Ashlyn

Ashlyn (בעברית: אשלין) הוא אלבום הבכורה של הזמרת-יוצרת האמריקאית אש. האלבום יצא לאור ב-7 במאי 2021 על ידי חברת התקליטים Mom + Pop. מתוך האלבום יצאו שישה סינגלים. לפני צאתו של האלבום Ashlyn, הכריזה אש כי האלבום יהיה "קשור למחשבות, כנה ועמוק, מלא בסיפורי חווייתיים עם פחד וכאב שהופך את הדברים הקשים האלה לשמחה ולעצמאות". מידע על האלבום Ashlyn באתר MusicBrainz האלבום Ashlyn באתר Discogs האלבום Ashlyn באתר ספוטיפיי "ASHLYN" MY DEBUT ALBUM. OUT MAY 7, twitter (באנגלית) Ashe Confirms Debut album 'Ashlyn', clashmusic Ashlyn by Ashe (באנגלית בריטית), נבדק ב-2021-04-07 Ashe - Ashlyn CD (באנגלית בריטית), נבדק ב-2021-04-07 Ashe - Ashlyn Vinyl (באנגלית בריטית), נבדק ב-2021-04-07 Ash - Ashlyn Deluxe Album Box with Autographed Poster (באנגלית בריטית), נבדק ב-2021-04-07
דרום-מזרח סולאווסי

דרום-מזרח סולאווסי (באינדונזית: Sulawesi Tenggara) הוא מחוז באי סולאווסי באינדונזיה. עיר הבירה של המחוז היא קנדרי (אנ'). למחוז אין כביש מהיר המחבר בינו לבין שאר האי, ורוב התחבורה עוברת דרך מפרץ בוני (אנ'). פרק זה לוקה בחסר. אנא תרמו לוויקיפדיה והשלימו אותו. מהמאה ה-17 עד לתחילת המאה ה-19, האזור נשלט על ידי הסולטנות של בטון. שני רכסי ההרים העיקריים במחוז הם רכס טנגיסינואה ורכס מקונגה. הנהרות העיקריים הם הללינדו, הלזולו, והסמפרה. במפקד האוכלוסין של אינדונזיה בשנת 2000 (אנ'), אוכלוסיית המחוז מנתה 1,771,951 תושבים. רוב התושבים מתגוררים באיים בטון ומונה (אנ'), ובסביבות עיר הבירה קנדרי. ארבע הנפות הגדולות ביותר במחוז הן קונווה סלטאן, קונווה, קולקה, ומונה (בהתאמה). מדיה וקבצים בנושא דרום-מזרח סולאווסי בוויקישיתוף אתר האינטרנט הרשמי של דרום-מזרח סולאווסי דרום-מזרח סולאווסי, ברשת החברתית פייסבוק דרום-מזרח סולאווסי, ברשת החברתית אקס (טוויטר) דרום-מזרח סולאווסי, ברשת החברתית אינסטגרם דרום-מזרח סולאווסי, סרטונים בערוץ היוטיוב דרום-מזרח סולאווסי, באתר אנציקלופדיה בריטניקה (באנגלית) Badan Pusat Statistik, Jakarta, 2021. http://www.britannica.com/EBchecked/topic/582507/Tanggeasinua-Mountains http://www.lib.utexas.edu/maps/tpc/txu-pclmaps-oclc-22834566_m-12a.jpg "Population by Region and Religion in Indonesia", sp2010.bps.go.id Badan Pusat Statistik, Jakarta, 2021. ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
דוד שרבני

דוד שרבני (16 באוגוסט 1920 - 6 באוגוסט 1985) היה הרב הראשי הספרדי של קולומביה מראשית שנות החמישים עד 1978. כיהן גם כרב במיאמי, פלורידה. דוד שרבני נולד בירושלים, ישראל, לרב יהושע שרבני ומסעודה שרבני. אשר עלה לארץ ישראל, מבגדאד, עיראק בשנת 1903. בצעירותו למד בישיבת פורת יוסף, לאחר תקופה התמנה לרב שכונת מקור ברוך בירושלים, לאחר מכן התמנה לרב מחנות העולים. החזון איש נתן לו סמיכת יורה יורה. בשנת 1952 ביקר הנדיב עובדיה שעיו בישיבת פורת יוסף וביקש מרבי בן-ציון מאיר חי עוזיאל שישלח רב לבני עדתו שבקולומביה, הרב בצמ"ח המליץ לו על רבי דוד ואכן רבי דוד התמנה לרב הראשי של קולומביה, מקום מושבו היה העיר בוגוטה. בדברי המלצתו אמר הרב עוזיאל כך: "רב נכבד זה, אחד הרבנים המובהקים בירושלים ובישראל, והוא מצוין לטובה ולתהילה בידיעותיו הרבות והעמוקות בש"ס ומפרשיו, בפוסקים ראשונים ואחרונים, ומוכתר במעלות טובות, שמנו חכמים. הוא מחונן בנועם דבורו, והוא מנעים את לב שומעיו, ומקרב לתורה לעם ישראל ולארץ נחלתה" הרב ראובן כץ כתב אף הוא דברים דומים" ”מסור בכל לב ונפש לכל קודשי האומה, עוסק בצורכי ציבור באומנה, בכח דברותיו שחונן בו ובחינו הנלבב שמשך לכל אדם הצליח להשפיע על רבים מישראל שלא יסורו מדרכי אבותיהם” הרב חזקיה שבתי הצטרף אף הוא לממליצים. בקולומביה, הקים תלמוד תורה, סניף של בני עקיבא, שימש כנשיא של הברית העברית עולמית במקום, היה פעיל בההסתדרות הציונית, ושימש כמרצה באוניברסיטה הלאומית של קולומביה בקתדרה לעברית. לאחר תקופה הוצעה לו הרבנות בעיר תל אביב, רבי דוד סירב להצעה. הרב שרבני היה בקשר עם רבנים רבים בעולם כמו הרב משה פיינשטיין. הרב שרבני השתתף בהפגנת תמיכה לחטופים שנערכה במהלך מצור שגרירות הרפובליקה הדומיניקנית בבוגוטה(אנ') בשנת 1980 על ידי גרילות M-19 . הרב שרבני פרסם הגדה לפסח בעברית, ספרדית ואנגלית. ההגדה פורסמה בשנת 1960 בהגדה שולבו יצירות אמנות של הקריקטוריסט הקולומביאני, ניצול השואה, פיטר אלדור. מדיה וקבצים בנושא דוד שרבני בוויקישיתוף סיפור על חכם דוד שרבני זצ"ל, בביצוע הרב בן ציון מוצפי, סרטון באתר יוטיוב (אורך: 4:14) מרדכי יעקובוביץ, בן ירושלים - שליח נאמן, קוים לדמות רבה של בוגוטה, במערכה, 3 ביולי 1962 מועמד מקולומביה, הַבֹּקֶר, 8 בינואר 1961 י,א, הרב דוד שראבאני - אורח בישראל, הצופה, 17 ביולי 1964 הרב שרבני מלווה בני ערובה, מעריב, 4 באפריל 1980 דוד סיטון, קהלות יהודי ספרד והמזרח בעולם בימינו, ירושלים: ועד עדת הספרדים, ינואר 1974, עמ' 203, באתר אוצר החכמה (צפייה מוגבלת למנויים) לעיתים שהרבני או שרבאני מכתבים ועדויות על פועלו ניתן לראות באתר ארכיון המדינה בקישור זה יצחק ישראל שרבאני, גבורות יהושע, ירושלים תשפ"ג, עמ' 223 "#CiudadVirtual Bogotá judía - Origen de las seis sinagogas históricas de Bogotá" (באנגלית). "Bidspirit - Portail de ventes aux enchères en ligne Israélien | participation gratuite". Bidspirit. "The Jackson Sun from Jackson, Tennessee on April 4, 1980 · 24". Newspapers.com (באנגלית). "Guerrillas Hold Envoys In Colombia". Washington Post. Asencio, Diego (28 ביולי 2011). "Diplomats & Terrorists - Or: How I Survived a 61-day Cocktail Party" (באנגלית). MAP. {{cite web}}: (עזרה)
פרנץ יוזף הובר

פרנץ יוזף הובר (בגרמנית: Franz Josef Huber; ‏22 בינואר 1902 – 30 בינואר 1975) היה קצין אס אס בכיר גרמני, ששירת במשטרה ובשירותי הביטחון הגרמניים ברפובליקת ויימאר ובגרמניה הנאצית. הובר הצטרף למפלגה הנאצית בשנת 1937 ועבד בשיתוף פעולה הדוק עם ראש הגסטפו היינריך מילר. לאחר האנשלוס הוא הועבר ב-1938 לווינה, שם מונה למפקד משטרת הביטחון (SiPo) והגסטפו בווינה ובאזורי הדנובה התחתונה והדנובה העליונה. בתפקידו זה היה אחראי על גירוש המוני של יהודים מהאזור למחנות העבודה וההשמדה. לאחר תום מלחמת העולם השנייה והשואה ומשפט ב-1949, לא ריצה הובר מעולם עונש מאסר כלשהו. שירות הביון המערב-גרמני (BND) העסיק אותו במשרה מלאה במשך קרוב לעשור (1955–1964) והעניק לו סיפור כיסוי. הוא מת במינכן בשנת 1975. מדיה וקבצים בנושא פרנץ יוזף הובר בוויקישיתוף עופר אדרת, מפקד הגסטאפו בווינה גויס לארגוני ביון במערב, וניצל מעונש, באתר הארץ, 6 באפריל 2021 Ronen Bergman, He Led Hitler’s Secret Police in Austria. Then He Spied for the West., הניו יורק טיימס, ‏5 באפריל 2021
Pretty Summer Playlist: Season 1

Pretty Summer Playlist: Season 1 הוא המיני-אלבום השלישי של הראפרית האמריקאית סוויטי. המיני-אלבום יצא לאור ב-16 באפריל 2021 על ידי חברות התקליטים האחים וורנר וארטיסטרי. מידע על האלבום Pretty Summer Playlist: Season 1 באתר MusicBrainz האלבום Pretty Summer Playlist: Season 1 באתר אפל מיוזיק new traditions!! every summer I’m sharing my platform and dropping a fly ass playlist featuring artists who are up next Face with tongue This is season 1 🏝 U ready? 4/9, twitter (באנגלית) Cho, Regina (2021-04-16). "Saweetie gets ready for the party with new 'Pretty Summer Playlist'". Revolt. נבדק ב-2021-04-16. "Saweetie Gets the Party Started With 'Pretty Summer Playlist': Stream It Now". Billboard. נבדק ב-2021-05-09. "Saweetie Calls Quavo A Thot-Humping 'Narcissist' On 'See Saw' Collab". HipHopDX. 2021-04-16. נבדק ב-2021-04-17. Pretty Summer Playlist: Season 1 by Saweetie (באנגלית בריטית), נבדק ב-2021-04-16
מייסון הולגייט

מייסון אנטוני הולגייט (באנגלית: Mason Anthony Holgate; נולד ב-22 באוקטובר 1996) הוא כדורגלן אנגלי, המשחק בעמדת הבלם בוסט ברומיץ' אלביון. הולגייט הצטרף לאקדמיה של בארנסלי בגיל תשע. הוא קודם לאקדמיה ומשם לקבוצת המילואים שם חתם חוזה מקצועני ראשון עד 2016. הוא ערך את הופעת הבכורה שלו ב הפוטבול ליג האנגלית הראשונה עבור בארנסלי ב-2 בדצמבר 2014 ששיחק 90 דקות בתיקו 1-1 מול דונקסטר רוברס. הוא כבש את שער הבכורה שלו בפוטבול ליג הראשונה במשחק האחרון של עונת 2014\2015 בניצחון 0–5 נגד רוצ'דייל. בעקבות הצלחתו בעונת הבכורה שלו בבארנסלי, הוא הוכתר לשחקן הצעיר המבטיח של עונת 2014/2015. ב-13 באוגוסט 2015, חתם על חוזה ל 5 שנים בקבוצת הפרמייר ליג אברטון בסכום של 2 מיליון יורו. ב-13 באוגוסט 2016, שנה לאחר שחתם על חוזה באברטון ערך את הופעת הבכורה שלו נגד טוטנאהם. הולגייט ערך 5 הופעות בלבד במדי אברטון לפני שהושאל לוסט ברומיץ'. ב-29 באוקטובר 2019 פתח בהרכב אברטון נגד ווטפורד במסגרת גביע הפוטבול ליג, ואף כבש את שער הבכורה שלו במדי אברטון בדקה ה-73. ב 31 לדצמבר 2018 הושאל הולגייט לוסט ברומיץ' עד לסוף העונה. ב-26 באוגוסט 2023 הושאל לסאות'המפטון מהצ'מפיונשיפ לעונה אחת. ב-1 בפברואר עזב את סאות'המפטון ועבר אל שפילד יונייטד מהפרמייר ליג. בסוף העונה ירד ליגה עם הקבוצה. ב-30 באוגוסט 2024 הושאל שוב לוסט ברומיץ' אלביון. להולגייט יש שורשים ג'מייקנים מצד סבו וסבתו ויכול לייצג את נבחרת ג'מייקה וגם את נבחרת אנגליה. הולגייט ייצג את נבחרת אנגליה בכדורגל עד גיל 21 במסגרתה שיחק כמגן ימני באליפות אירופה בכדורגל ב-2017. מדיה וקבצים בנושא מייסון הולגייט בוויקישיתוף מייסון הולגייט, ברשת החברתית אינסטגרם מייסון הולגייט, באתר Transfermarkt מייסון הולגייט, באתר Soccerway מייסון הולגייט, באתר BDFutbol מייסון הולגייט, באתר WorldFootball.net מייסון הולגייט, באתר FootballDatabase.eu "Updated squads for 2017/18 Premier League confirmed". Premier League. 2 February 2018. Retrieved 11 February 2018. "Reds Youngster Mason Holgate Signs Professional Contract". Barnsley F.C. 25 August 2014. Archived from the original on 27 September 2014. Retrieved 18 August 2015. "Barnsley 1 – 1 Doncaster". BBC Sport. 2 December 2014. Retrieved 25 January 2015. "Blues Complete Holgate Deal | Everton Football Club" Everton F.C. Archived from the original on 9 January 2018. Retrieved 13 August 2015. Whalley, Mike (13 August 2015). "Everton sign Mason Holgate from Barnsley on five-year contract". ESPN FC. Retrieved 13 August 2015. "Albion add first January recruit". West Bromwich Albion F.C. Retrieved 31 December 2018.
לאופולדו לוקה

לאופולדו לוקה (בספרדית: Leopoldo Luque;‏ 3 במאי 1949 – 15 בפברואר 2021) היה כדורגלן ארגנטינאי, ששיחק בעמדת החלוץ. זכה עם נבחרת ארגנטינה במונדיאל 1978. לוקה נולד בשנת 1949 בשכונת גואדלופה אוסטה שבסנטה פה. היו לו ארבעה אחים (מתוכם שלוש אחיות) ואביו עבד במקצועו כסנדלר כשאמו הייתה עקרת בית. במהלך משחק של לוקה ב-1978 אחיו הצעיר נהרג בתאונת דרכים, והוא שמע על כך לאחר הניצחון. במהלך הקריירה שלו שיחק בין היתר במועדונים אוניון, רוסאריו סנטראל, ריבר פלייט, ראסינג קלוב וצ'קריטה ג'וניורס. משחק זכור שלו היה ב-22 בפברואר 1976 עם ריבר פלייט, כשכבש חמישה שערים לרשתה של סן לורנצו בניצחון 1–5. הוא זכה עם ריבר ב-5 תוארי אליפות וכבש במדיה 75 שערים ב-176 הופעות ליגה. שנותיו האחרונות ככדורגלן מקצועי התאפיינו בכך שעבר בין קבוצות רבות. לאחר שניסה את כוחו בסנטוס הברזילאית בשנים 1983 ו-1984, לוקה שב לארגנטינה ושיחק בטקסטיל מנדיו בה סיים את הקריירה. החלוץ מונה לראשונה בסגל הנבחרת בשנת 1975 והשתתף בטורניר הקופה אמריקה באותה השנה. לוקה זכה בתואר הכובש המצטיין בצוותא לארנסטו דיאס כשלשניהם ארבעה שערים, אם כי ארגנטינה הודחה כבר בסיבוב המקדים. הוא ביסס את עצמו בהתקפת הנבחרת בשנים הבאות, כך שלא היה מפתיע שחלוץ ריבר פלייט של אותה העת נכלל בסגל לקראת מונדיאל 1978 אותו אירחה ארגנטינה. בסיבוב הראשון כבש נגד הנבחרות הונגריה וצרפת בניצחונות של 1–2, ובסיבוב השני צמד בניצחון 0–6 על פרו. היו שמועות על כך שנבחרת פרו קיבלה שוחד ולא התאמצה במשחק כדי להקל על ארגנטינה את המלאכה, אך הן מעולם לא הוכחו. זמן רב לאחר מכן סיפר לוקה: "ממה שידוע לי, אני לא יכול להיות גאה באותו ניצחון. אבל אז לא קלטתי, רובנו לא קלטנו. פשוט שיחקנו כדורגל". לוקה לקח חלק משמעותי בזכייתה הראשונה בהיסטוריה בטורניר לאחר שניצחו בגמר 1–3 את הולנד. הוא זכה בנעל הארד בצוותא להנס קרנקל האוסטרי עם ארבעה שערים ב-5 משחקים. הזכייה במונדיאל הייתה ללא ספק רגע השיא בקריירה שלו. לוקה פרש מהנבחרת בשנת 1981 ולא הצליח לבסס את מעמדו למונדיאל 1982 או לשוב לשחק בה. בסך הכל הוא ערך במדיה 45 הופעות בהן כבש 22 שערים. הוא עבד כמאמן ובעונת 1986/87 היה בתפקיד זה באוניון. למשך העשרים שנים הבאות עדיין היה פעיל במועדונים כפופים רבים. לוקה גם היה מזכיר הספורט של מחוז מנדוסה שבארגנטינה. בפברואר 2007 לקה בהתקף לב ממנו החלים. לוקה נפטר ב-15 בפברואר 2021 כתוצאה ממגפת הקורונה בארגנטינה. ריבר פלייט אליפות ארגנטינה (5): נסיונל 1975, מטרופוליטנו 1977, מטרופוליטנו 1979, נסיונל 1979, מטרופוליטנו 1980 נבחרת ארגנטינה גביע העולם: 1978 אישיים מלך השערים בקופה אמריקה: 1975 (4 שערים) נעל הארד בגביע העולם: 1978 מדיה וקבצים בנושא לאופולדו לוקה בוויקישיתוף לאופולדו לוקה, באתר Transfermarkt לאופולדו לוקה, באתר Fussballdaten.de (בגרמנית) לאופולדו לוקה, באתר National Football Teams לאופולדו לוקה, באתר FootballDatabase.eu "הזכייה של ארגנטינה ב-1978 - דיל פוליטי", באתר ynet, 11 בפברואר 2012
.sn

‎.sn היא סיומת אינטרנט מדינית (ccTLD), השייכת לסנגל. סיומת אינטרנט זו נוצרה ב-1993. art.sn com.sn edu.sn gouv.sn org.sn perso.sn univ.sn מדיה וקבצים בנושא .sn בוויקישיתוף אתר האינטרנט הרשמי של .sn (בצרפתית) IANA — .sn Domain Delegation Data, www.iana.org ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.earth

.earth היא סיומת אינטרנט כללית (באנגלית: gTLD ;generic top-level domain (אנ')) במערכת ה-DNS של האינטרנט. היא הועברה לחברת Interlink Co., Ltd ב־12 במאי 2015. נכון ליולי 2022, הסיומת נמצאת בשימוש במעל ל-35,000 אתרי אינטרנט. .earth | Top-Level Domain Breakdown, nTLDStats (באנגלית) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
ראשית (קיבוץ)

קיבוץ ראשית הוא הקיבוץ העירוני הראשון בישראל. הקיבוץ הוקם בשנת 1979 בשכונת הבוכרים בירושלים כקיבוץ משותף לדתיים וחילונים, ובשנת 1991 עבר לשכונת עיר גנים, שם שוכן עד היום. כיום, מונה הקיבוץ כמה עשרות משפחות, וכל שאר התושבים בסביבתו הם למעשה אינם חברי הקיבוץ. כמו כן הקים הקיבוץ את בית הספר "ראשית", בית ספר ממלכתי דתי יסודי שש שנתי המנוהל על ידי תמי פרידמן בן שלום, הנמצא גם הוא בשכונת קריית מנחם. קבוצת ראשית אשר הייתה מורכבת מיוצאי קיבוצים, מושבים ומבוגרי הקיבוץ הדתי, הונהגה על ידי ירמיהו פרידמן בן שלום (בנו של ישראל פרידמן בן-שלום) ורעייתו, תמי פרידמן בן שלום, והתיישבה בשנת 1979 בשכונת הבוכרים. הקיבוץ היה מזוהה עם הקמתו עם תנועת התק"ם. עקב תהליכי התחרדות של שכונת הבוכרים הרגישו החברים חוסר שייכות לסביבה ובשנת 1991 עבר הקיבוץ לרחוב הנורית בשכונת עיר גנים בהנהגת ירמיהו ותמי פרידמן בן שלום. בשנת 1992 - על רקע מחלוקת באשר לחינוך ילדי הקיבוץ[דרושה הבהרה] - התפלגה מתוך "ראשית" קבוצה בהנהגת הושע פרידמן בן שלום, אחיו של ירמיהו אשר הקימה את הקיבוץ העירוני "בית ישראל" בשכונת גילה. בשנת 1991 הוענק לקיבוץ פרס יגאל אלון על פעילותו החברתית. קריית מנחם נחשבה בעבר לשכונת פשע, אך כשקיבוץ ראשית עבר לשכונה, הוא התחיל לשנות אותה, ומשך אליו עוד ועוד זוגות צעירים שהצטרפו לקהילה. מלבד בית הספר וגני הילדים שתחתיו, הקיבוץ הקים את תנועת הנוער "ראשית" המספקת פעילות חינוכית וערכית אחר הצהריים לילדי ונוער השכונה. הפעילות כוללת גם אירועים מיוחדים לאורך השנה, למשל חגיגות "חג הסיגד"- חג שנחגג על ידי יהודי אתיופיה, אותו אימץ הקיבוץ וחוגג גם הוא באירוע גדול של כל תושבי השכונה, קהילת בתי הספר והגנים וקהילות מרחבי הארץ. הקיבוץ מארגן גם שוק פורים, וחגיגת יום עצמאות. בקיבוץ ישנם בית כנסת, חממה, גן ירק, לול תרנגולות, עיזים, ומאגר מים, שלתפעולם השוטף דואגים חברי הקיבוץ ותושבי השכונה. תושבי שכונות האזור הם לא חלק מהקיבוץ אך יש קהילת תושבים שמצויה בקשר טוב עם חברי הקיבוץ, בית הספר והפעילויות השונות אותו הוא מפעיל. קיבוץ ראשית דוגל בערכים חלוציים, חברתיים, דתיים, חקלאיים וחינוכיים. שלושה מהמשפטים המובילים את בית הספר ואת הקיבוץ הם: "בן אדם, עלה למעלה עלה כי כח עז לך יש לך כנפי רוח כנפי נשרים אבירים אל תכחש בם פן יכחשו לך דרוש אותם וימצאו לך מיד" (הרב קוק) "דע לך שכל ילד וילד יש לו ניגון מיוחד משלו" (מעובד על פי רבי נחמן מברסלב) "כשכל ישראל יתנו יד זה לזה תצטרפנה הידיים ליד אחת המגעת עד כיסא הכבוד" (המגיד מקוזניץ) הקיבוץ מפעיל מספר גני ילדים מגילאי 3 ועד 6 ובית ספר יסודי ממלכתי דתי בשם "ראשית" אשר מלמד עם תוכנית לימודים מיוחדת וערכית ברוח הקיבוץ ומשלב שיעורי נגינה, מוזיקה וזמר עברי כחלק משעות הלימודים, וכן שיעור חקלאות ו"משנה חקלאית". בבית הספר יש חממה בה 2 כיתות לימוד, נגריה, שתילים ועצים ומושבי טרסה. בנוסף לחממה נמצא בבית הספר גם גן ירק גדול, ממנו לוקחים התלמידים תנובה הביתה. אחת לחודש מקיים בית הספר אירועים מיוחדים וימי שישי מיוחדים מצוינים אחת לחודש פני "שבת מברכין". חלק ממורי בית הספר הם תושבי השכונה והקיבוץ. בנוסף, לבית הספר ישנם מועדונית, מרכזי למידה והעשרה לילדים עולים, חונכויות ותנועת נוער "ראשית" המיועדת לתלמידי בית הספר ולילדי השכונה ואף לבוגרי בית הספר. רועי ברק, ‏90 איש בבנין בעכו: הקיבוץ העירוני של דרור ישראל הוא הגרסה הישראלית ל-co-living, באתר גלובס, 21 בדצמבר 2018 כתבה על קיבוץ ראשית ואנשיו באתר "mynet קיבוץ" מיכה רחמן, הקיבוצים העירוניים: אליטה חדשה ועיוורת, באתר "העוקץ", 8 באפריל 2020 תמר רותם, אמן החיבורים הבלתי אפשריים, באתר הארץ, 18 בספטמבר 2003
.kg

‎ .kg היא סיומת אינטרנט מדינית (ccTLD), השייכת לקירגיזסטן. סיומת אינטרנט זו נוצרה ב-7 בדצמבר 1995. .org.kg .net.kg .com.kg .edu.kg .gov.kg .mil.kg מדיה וקבצים בנושא .kg בוויקישיתוף אתר האינטרנט הרשמי של .kg IANA — .kg Domain Delegation Data, www.iana.org ערך זה הוא קצרמר בנושא סיומות אינטרנט ובנושא קירגיזסטן. אתם מוזמנים לתרום לוויקיפדיה ולהרחיב אותו.
אדגר פור

אדגר פור (18 באוגוסט 1908 - 30 במרץ 1988) היה פוליטיקאי צרפתי, שהשתייך למפלגה הרדיקלית, מסאי, היסטוריון משפטי ועורך דין. כיהן כראש ממשלת צרפת בשנות החמישים של המאה העשרים. אדגר פור נולד בעיר בזייה שבחבל אוקסיטניה, דרום צרפת. בילדותו, היה פור קצר ראייה ותלמיד מבריק במיוחד ביחס לגילו, עד כדי כך שהשיג תואר ראשון כבר בגיל 15 ותואר במשפטים בגיל 19. בגיל 21 החל לעסוק בעריכת דין. עד שנת 1942 עסק פור בעריכת דין, ונעזר בתיקים הפליליים שלו כמקור השראה עבור סדרת סיפורי הבלשים שנכתבו על ידו בשם העט אדגר סנדיי. במהלך הכיבוש הגרמני של צרפת במלחמת העולם השנייה הוא הצטרף לתנועת ההתנגדות הצרפתית ופעל במסגרת המאקי. ובשנת 1942 ברח למפקדתו של שארל דה גול באלג'יריה, שם התמנה לראש הממשלה הזמני של המחלקה המחוקקת של הרפובליקה. בתום המלחמה שימש כיועץ הצרפתי לתביעה במשפטי נירנברג. בשנת 1946, נבחר פור לפרלמנט הצרפתי כחבר המפלגה הרדיקלית, והוא אף היה ראש הממשלה בשנת 1952 ומשנת 1955 עד 1956. פור נפטר והובא למנוחות בפריז בשנת 1988. מדיה וקבצים בנושא אדגר פור בוויקישיתוף אדגר פור, באתר אנציקלופדיה בריטניקה (באנגלית) אדגר פור, במסד הנתונים הקולנועיים IMDb (באנגלית) אדגר פור, במסד הנתונים הקולנועיים KinoPoisk (ברוסית) אדגר פור, באתר MusicBrainz (באנגלית) Edgar Faure | prime minister of France, Encyclopedia Britannica (באנגלית) "Foreign News: FRANCE'S NEW PREMIER". Time (באנגלית אמריקאית). 1955-03-07. ISSN 0040-781X. נבדק ב-2021-04-07.
הונדה S360

הונדה S360 (באנגלית: Honda S360) היא מכונית קונספט בתצורה מכונית ספורט רודסטר מתוצרת יצרנית כלי הרכב "הונדה", אשר הוצגה בשנת 1962 ביפן. "הונדה S360" הוצגה לראשונה ב-5 ביוני 1962 במהלך האספה הכללית של "אספת הונדה ה-11" של "הונדה" ב-"מסלול המרוצים הבינלאומי של סוזוקה " (אנ') בעיר "Suzuka, Mie" (אנ') במחוז מיאה ביפן. מנהל פיתוח הפרויקט היה "Yoshio Nakamura". 2 דלתות. 2 נוסעים. מנוע קדמי. מנוע בנזין 4 צילינדרים, 356 סמ"ק המפיק 33 כ"ס, מנוע זהה מסדרה "AK250E" הורכב ב-טנדר הונדה T360 אשר יוצר בין השנים 1967–1963. סוג הנעה: הנעה אחורית. קיבולת מכל דלק – 25 ליטר. תאוצה בין 0–97 קמ"ש היא 29.6 שניות. "הונדה S360" "הונדה S360" "הונדה S360" "הונדה S360" הונדה S500 מדיה וקבצים בנושא הונדה S360 בוויקישיתוף הונדה S360, סרטון באתר יוטיוב הונדה S360 - מפרט catalog.com/car/1962/1081940/honda_sports_360 הונדה S360 carthrottle.com/post הונדה S360 topspeed.com/cars/honda/1962-honda-s360 השקת "הונדה S360" והונדה T360 שנת 1962 global.honda/heritage/episodes/1962autoproduction הונדה S360 dbpedia.org/page/Honda_S360
גביע ליגת העל בכדורגל נשים 2020/2021

גביע ליגת העל בכדורגל נשים, נקרא גם גביע אתנה לעונת 2020/2021 הייתה התחרות הראשונה שנערכה במפעל זה. משחקי התחרות החלו ב-24 בנובמבר 2020 ומשחק הגמר נערך ב-5 באפריל 2021 והסתיים בניצחון של מ.ס. קריית גת על מ.כ. רמת השרון בדרך לזכייה הראשונה של קבוצה אי פעם במפעל. בתחרות היו אמורות להשתתף 10 קבוצות ליגת העל אך בפועל לקחו בה חלק 9 קבוצות בלבד כיוון שקבוצת מכבי חולון לא התייצבה למשחקים וספגה הפסדים טכניים. לפי תקנון התחרות בעונה זו, חולקו הקבוצות לשני בתים והתקיימו 5 מחזורי משחקים בכל בית כשכל קבוצה משחקת מול כל הקבוצות האחרות בבית פעם אחת ובסך הכל 4 משחקים לקבוצה. הקבוצה הראשונה בכל בית העפילה לגמר. עונת 2020/2021 בליגת העל בכדורגל נשים גביע המדינה בכדורגל נשים 2020/2021 עונת 2020/2021 בגביע אתנה, באתר ההתאחדות לכדורגל בישראל מ.ס קריית גת זכתה בגביע אתנה הראשון, באתר ההתאחדות לכדורגל בישראל תואר ראשון: קריית גת ניצחה את רמת השרון והניפה את גביע אתנה, באתר JSport תואר לארון: מ.ס. קריית גת הניפה את גביע אתנה, באתר ONE‏, 5 באפריל 2021
אברהם יצחק ניבל

אברהם יצחק ניבל (בהונגרית: Nébel Ábrahám Izsák; זאהון, 10 ביולי 1887 – ירושלים, 1947) היה מורה ליהדות, רב הונגרי, רב ראשי וסופר תאולוגי ופדגוגי. אברהם יצחק ניבל הגיע ממשפחה רבנית. לאחר לימודים בישיבות שונות סיים את לימודיו בבית המדרש לרבנים בבודפשט (1918), וסיים את עבודת הדוקטורט שלו בפירוש של טקס מורכב בערבית. הוא גם למד משפטים עד 1919 והיה מורה לדת עד 1920. בשנת 1924 הוזמן כרב על ידי הקהילה היהודית הניאולוגית שמנתה 400 חברים בפוגאראש ליד בראשוב, ובשנת 1925 נבחר לרב הראשי על ידי הקהילה הניאולוגית נג'סלונטה עם למעלה מ-700 חברים. הוא כיהן שם עד 1944, ולאחר מותו של ליפוט קצ'קמטי היה גם ממלא מקום הרב של הקהילה הנאולוגית באוראדיה. הוא היה חבר באיגוד הרבנים של טרנסילבניה-באנאט ובאגודת יאנוש אראן. הוא היה דרשן ידוע וכותב מוכשר. חיבוריו בנושאי: זכויות ותפקידי העובד על פי התלמוד ההגירות היהודיות בפרהיסטוריה חסרים את נתוני (מועד ומקום) הפרסום שלהם. מעבודותיו: חשיבות החינוך ביהדות - שפרקים ממנו הופיעו בלוח השנה היהודי בשנים 1936–1940. וכחמישים עמודי מאמר בנושא: התפקיד ההיסטורי של היהדות במסחר. הופיע בספר הזיכרון לרב ד"ר פרנץ לוי, לד"ר הרב מנו לנקה ולכבוד ד"ר הרב הראשי יעקב זינגר פורסם בקלוז'-נאפוקה, 1939). חופש ותרבות (אוראדיה, 1937); באזור ההמתנה של משה רבנו (אוראדיה, 1940). ניבל ערך את ספר הזיכרון ליום השנה של יהודי סלונטה בשנות ה-30 של המאה ה-20. הספרות היהודית בטרנסילבניה לוחות שנה יהודיים בטרנסילבניה סלונטה. אנציקלופדיה יודאיקה XIV. ירושלים, 1972. העיר של אתמול. ספר זיכרון של יהודי אוראדיה. תל אביב, 1981. ג'רג' גאל: ספרות יהודית הונגרית ברומניה. הוצאת ספר השנה של הנציגות הלאומית של ישראל ההונגרית, בודפשט, 1983-84; ג'רג' גאל: יהודים בטרנסילבניה. הליקון, 1994 / 7-12. הלקסיקון הספרותי ההונגרי ברומניה: Szépirodalom, közírás, tudományos irodalom, művelődés IV. (N–R). Főszerk. Dávid Gyula. Bukarest: Kriterion; Kolozsvár: Erdélyi Múzeum-Egyesület. 2002. ISBN 973-26-0698-3 אברהם יצחק בן אריה ליב נעבעל, דף שער בספרייה הלאומית